CELEX: 32022D0885
Language: ro
Date: 2022-06-03 00:00:00
Title: Decizia (PESC) 2022/885 a Consiliului din 3 iunie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

3.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 153/139
               
            
         DECIZIA (PESC) 2022/885 A CONSILIULUI
         din 3 iunie 2022
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Decizia 2014/145/PESC (1).
                  
               
                     (2)
                  
                  
                     Uniunea rămâne neclintită în sprijinirea suveranității și integrității teritoriale a Ucrainei.
                  
               
                     (3)
                  
                  
                     Consiliul consideră că ar trebui să fie introduse opțiuni de derogare suplimentare de la înghețarea activelor și de la interdicția de a pune fonduri și resurse economice la dispoziția persoanelor și entităților desemnate.
                  
               
                     (4)
                  
                  
                     Prin urmare, Decizia 2014/145/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 2 din Decizia 2014/145/PESC se adaugă următorul alineat:
            
               
                  „(13)   Alineatele (1) și (2) nu se aplică fondurilor sau resurselor economice care sunt strict necesare pentru furnizarea de servicii de comunicații electronice de către operatorii de telecomunicații din Uniune, pentru furnizarea de facilități și servicii asociate necesare pentru exploatarea, întreținerea și securitatea unor astfel de servicii de comunicații electronice în Rusia, în Ucraina, în Uniune, între Rusia și Uniune, și între Ucraina și Uniune, precum și pentru servicii de centru de date în Uniune.”
               
            
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 3 iunie 2022.
            
               
                  Pentru Consiliu
               
               
                  Președintele
               
               C. COLONNA
            
         
         
            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).